Risker

Risker (Lactarius) er en soppslekt i familien Russulaceae. Riskene har sprøtt kjøtt og inneholder «melkesaft», en væske som vises i kutt og bruddflater. Mange risker er matsopper, de fleste etter avkoking. Disse nevnte trekkene ved riskene er da viktig for å unngå forvekslinger, for eksempel med den svært giftige spiss giftslørsopp. Gran- og furumatriske regnes i Norge som sikre sopper for nye soppsankere, siden de avgir en gulrotrød saft.


== Beskrivelse ==
Navnet riske kommer av en rot som betyr «å bli rød». Flere av artene er matnyttige, men noen er også giftige. Alle risker danner sopprot med trær. Hattene på utvokste risker er normalt traktformede. Tidlig i veksten har de vanligvis buet hattform med innrullet kant. Underveis «ruller» hatten ut slik at soppene blir traktformede.
Risker, og kremler, har sprøtt kjøtt i fruktlegemet. Derfor knekker de i stedet for å trevles opp i langsgående fibre slik andre skivesopper gjør. Risker kan dessuten skilles fra kremler ved at de  skiller ut melkesaft i kutt og bruddflater.De forskjellige riskenes hatter og stilker kan variere mye i farge. Melkesaftens farge er ofte et viktig kjennetegn når en skal artsbestemme risker. Den er oftest hvit, men kan være vannklar, slik den er hos lakrisrisken. Hos matriskene (furumatriske og granmatriske) er den gulrotrød. Hos en del arter «anløper» melkesaften i kontakt med luft, og endrer gradvis farge. Den gulrotrøde melkesaften hos matriskene anløper til grønn, og den hvite melkesaften hos forskjellige risker kan anløpe til nyanser av gul, grå eller fiolett.På grunn av den unike fargen på melkesaften regnes granmatriske og furumatriske blant de «fem sikre» matsoppene i Norge. Som navnene antyder vokser de i barskog, henholdsvis gran- og furuskog, ofte i stort antall. Andre arter er også viktige matsopper. Noen av dem er høyt verdsatt i Finland og Russland.


== Galleri ==

		


== Arter ==
Listen under er ikke fullstendig, men oppgir norske navn på arter ifølge den norske artsdatabanken.

Eikebelteriske Lactarius acerrimus Britzelm.
Rosamelkriske Lactarius acris (Bolton : Fr.) Gray
Vassbelteriske Lactarius aquizonatus Kytöv.
Vierriske Lactarius aspideus (Fr. : Fr.) Fr.
Branngul riske Lactarius aurantiacus (Pers. : Fr.) Gray
Traktsvovelriske Lactarius auriolla Kytöv.
Eikerøykriske Lactarius azonites (Bull.) Fr.
Svartrød riske Lactarius badiosanguineus Kühner & Romagn.
Bøkeriske Lactarius blennius (Fr. : Fr.) Fr.
Brunfiolett riske Lactarius brunneoviolaceus M.P. Christ.
Duftriske Lactarius camphoratus (Bull. : Fr.) Fr.
Gul eikeriske Lactarius chrysorrheus Fr.
Gråfiolett belteriske Lactarius circellatus Fr.
Duftsvovelriske Lactarius citriolens Pouzar
Rosaskiveriske Lactarius controversus Pers. : Fr.
Olivenoreriske Lactarius cyathuliformis Bon
Skarp søtriske Lactarius decipiens Quél.
Furumatriske Lactarius deliciosus (L. : Fr.) Gray
Granmatriske Lactarius deterrimus Gröger
Reinroseriske Lactarius dryadophilus Kühner
Løvbelteriske Lactarius evosmus Kühner & Romagn.
Lillagrå matriske Lactarius fennoscandicus Verbeken & Vesterh.
Blekgul riske Lactarius flavidus Boud.
Sennepsgul riske Lactarius flavopalustris Kytöv.
Bølgeriske Lactarius flexuosus (Pers. : Fr.) Gray
Kantbøkeriske Lactarius fluens Boud.
Røykriske Lactarius fuliginosus (Fr. : Fr.) Fr.
Reveriske Lactarius fulvissimus Romagn.
Kokosriske Lactarius glyciosmus (Fr. : Fr.) Fr.
Lakrisriske Lactarius helvus (Fr. : Fr.) Fr.
Leverbrun riske Lactarius hepaticus Plowr.
Glattfotfagerriske Lactarius hysginoides M. Korhonen & T. Ulvinen
Fagerriske Lactarius hysginus (Fr. : Fr.) Fr.
Mørk gulmelksøtriske Lactarius lacunarum Hora
Polarriske Lactarius lanceolatus O.K. Mill. & Laursen
Lappriske Lactarius lapponicus Harmaja
Løvesvovelriske Lactarius leonis Kytöv.
Sotriske Lactarius lignyotus Fr.
Lillariske Lactarius lilacinus (Lasch) Fr.
Dysterriske Lactarius luridus (Pers. : Fr.) Gray
Mørk kokosriske Lactarius mammosus (Weinm.) Fr.
Fururiske Lactarius musteus Fr.
Fjellmoriske Lactarius nanus J. Favre
Svartriske Lactarius necator (Bull. : Fr.) Pers.
Vrangoreriske Lactarius obscuratus (Lasch) Fr.
Oliven svovelriske Lactarius olivinus Kytöv.
Dvergoreriske Lactarius omphaliformis Romagn.
Blekriske Lactarius pallidus Pers. : Fr.
Bekriske Lactarius picinus Fr.
Pukkelriske Lactarius pilatii Z. Schaef.
Hvit pepperriske Lactarius piperatus (L. : Fr.) Pers.
Brun vierriske Lactarius pseudouvidus Kühner
Rosakjøttriske Lactarius pterosporus Romagn.
Blek skjeggriske Lactarius pubescens (Schrad.) Fr.
Hasselriske Lactarius pyrogalus (Bull. : Fr.) Fr.
Blåkjøttmatriske Lactarius quieticolor Romagn.
Eikeriske Lactarius quietus (Fr. : Fr.) Fr.
Fiolett svovelriske Lactarius repraesentaneus Britzelm.
Blek svovelriske Lactarius resimus (Fr. : Fr.) Fr.
Bøkerøykriske Lactarius romagnesii Bon
Lakkriske Lactarius rostratus Heilm.-Claus.
Rødbrun pepperriske Lactarius rufus (Scop. : Fr.) Fr.
Gul fjellmoriske Lactarius salicis-herbaceae Kühner
Ferskenriske Lactarius salicis-reticulatae Kühner
Gulhvit skjeggriske Lactarius scoticus Berk. & Broome
Svovelriske Lactarius scrobiculatus (Scop. : Fr.) Fr.
Bærfisriske Lactarius serifluus (DC. : Fr.) Fr.
Torvmoseriske Lactarius sphagneti (Fr.) Neuhoff
Skjellriske Lactarius spinosulus Quél. & Le Bret.
Okerskiveriske Lactarius subcircellatus Kühner
Bøkesøtriske Lactarius subdulcis (Bull. : Fr.) Gray
Gulmelksøtriske Lactarius tabidus Fr.
Fjellskjeggriske Lactarius torminosulus Knudsen & T. Borgen
Skjeggriske Lactarius torminosus (Schaeff. : Fr.) Pers.
Hulriske Lactarius trivialis (Fr. : Fr.) Fr.
Sumpsvovelriske Lactarius tuomikoskii Kytöv.
Gråfiolett riske Lactarius uvidus (Fr. : Fr.) Fr.
Lodden hvitriske Lactarius vellereus (Fr. : Fr.) Fr.
Gråriske Lactarius vietus (Fr. : Fr.) Fr.
Fiolettriske Lactarius violascens (J. Otto : Fr.) Fr.
Granbelteriske Lactarius zonarioides Kühner & Romagn.
Bøkebelteriske Lactarius zonarius (Bull.) Fr.


== Noter ==


== Referanser ==


== Eksterne lenker ==
(en) risker – oversikt og omtale av artene i WORMS-databasen 
(en) risker i Encyclopedia of Life 
(en) risker i Global Biodiversity Information Facility 
(no) risker hos Artsdatabanken 
(sv) risker hos Dyntaxa 
(en) risker hos Index Fungorum 
(en) risker hos ITIS 
(en) risker hos MycoBank 
(en) risker hos NCBI 
(en) Kategori:Lactarius – bilder, video eller lyd på Wikimedia Commons 
(en) Lactarius – galleri av bilder, video eller lyd på Wikimedia Commons